Kurkistus venäläiseen kirjallisuuteen | Kirjava kirjasto
← Kaunokirjallisia makupaloja Helsingin kirjamessuilta 28.-29.10.2010
Ankaran Arktiksen houkutus →
Kurkistus venäläiseen kirjallisuuteen
25.11.2010 Kirjoittanut Helena K. Jätä kommentti
Sata makkaralaatua ja yksi idea: 11 venäläistä kirjailijaa kertoo
toim. Anna Ljunggren ja Kristina Rotkirch, Like 2010
Kirjallisuuden tutkija Kristina Rotkirch haastatteli 11 venäläistä nykykirjailijaa heidän tavastaan kirjoittaa, suhteestaan neuvostokirjallisuuteen ja tuotantonsa vaiheista. Haastatteluissa kirjailijat myös arvioivat kirjoittamistaan ja suhdettaan muutoksissa kuohuvaan yhteiskuntaan ympärillään. Teoksessa haastatellut kirjailijat, Boris Akunin, Jevgeni Griškovets, Eduard Limonov, Juri Mamlejev, Viktor Pelevin, Ljudmila Petruševskaja, Nina Sadur, Mihail Šiškin, Vladimir Sorokin, Tatjana Tolstaja, Ljudmila Ulitskaja, ovat vakiinnuttaneet asemansa. Täysin nykykirjallisuuden läpileikkaus kirja ei ole, sillä aivan nuorin kirjailijapolvi on jätetty pois. Vanhin kirjailijoista on syntynyt 1931, nuorin 1967. Suomessa tunnetuimmat Akunin kirjoittaa 1800-luville sijoittuvia dekkareita, Pelevin ja Sorokin tuotantoa leimaavat anarkistiset parodiat Neuvostoliitosta. Vain kolmea mukana olevaa kirjailijaa ei ole suomennettu lainkaan. Monelta on käännetty ainakin yksi teksti, joita löytyy mm. venäläisen nykyproosan antologiasta Hauskat hautajaiset.
Erityistä: Anna Ljunggren on venäläinen kirjallisuuden professori Tukholma yliopistossa. Hän tutkii 1800- ja 1900-luvun venäläistä kirjallisuutta. Kristina Rotkirch on kriitikko ja kääntäjä, jonka erikoisala on venäläinen nykykirjallisuus.
Boris Akunin: Erast Fandorinin tutkimuksia –sarja
Ljudmila Petrusevskaja: Klarissan tarina
Vladimir Sorokin: Pyhän Venäjän palveluksessa: 2027
Tatjana Tolstaja: Tulta ja pölyä
Muilta kirjailijoilta:
Alexandra Marinina: Varastettu uni
kirjastonhoitaja Aalto-salista
Filed under kaunokirjallisuus, kirjavinkkaus, tietokirjallisuus Tagged with kaunokirjallisuus, kirjailijat, kirjallisuus, kirjavinkkaus, Venäjä